Publication: Magyar Közlöny
Issue: MK-2002-130 (Year: 2002, Number: 130)
Era: 1990-2004
Section: ABH 1997, 130., 138—140.; 39/1999. (XII. 21.) AB határozat, ABH 1999, 325., 342—344. stb.]
Paragraph Index: 406

42. §-a alapján a választópolgárok közösségét érintõ helyi közügyek önálló, demokratikus intézését és a helyi közhatalomnak a lakosság érdekében történõ gyakorlását jelenti. Az Ötv. 1. § (2) bekezdése szerint: „A helyi közügyek a lakosság közszolgáltatásokkal való ellátásához, a közhatalom önkormányzati típusú helyi gyakorlásához, valamint mindezek szervezeti, személyi és anyagi feltételeinek helyi megteremtéséhez kapcsolódnak.” 2002/130. szám Az Alkotmány és az Ötv. e rendelkezéseinek megfelelõen a képviselõ-testület minden ténykedése célhoz kötött, a helyi önkormányzást, az önkormányzati feladatellátást kell, hogy szolgálja. Ezt a célhoz kötöttséget határozza meg az Ötv. 78. § (1) bekezdése az önkormányzati vagyonnal való gazdálkodása tekintetében is:

Source: https://magyarkozlony.hu/hivatalos-lapok/752a5a6f9e9d5e357975ed7aea86bee9718bac6d/dokumentumok/7b251fd2533b5fe57b496f301977e56b6cea2272/letoltes